Ясауи мұ­ра­сының түркі елінде насихатталуы

Қылуетте өмір кешкен бабамыз Ахмет Ясауи мәңгі өшпес асыл мұрасы – «Диуани хикметте» («Даналық кітабы») сопылық - философиялық дүниетанымдарын баян етеді. Түп нұсқасы сақталмаған. Бізге жеткені ХҮ - ХҮІ ғасырлардағы көшірмесі ғана.
Диуан - жинақ, хикмет - алланың құдірет күші, яғни «алланың ақ жолын баяндайтын кітап» деген мағынаны білдіреді екен.

Құл Қожа Ахмет, әрбір сөзің дертке дәрмен,
Тәліптерге (шәкірттерге) баян етсем қалмас арман.
Төрт мың төрт жүз хикмет айт хақ пәрменімен,
Пәрмен болса өлгенше жырласам мен,- деп, даналық сөздерінің төрт мың төрт жүз жол екендігін ескерткен.

Өз ойымды дәлелдеу үшін үзіндіге жүгінейін.
Үлкен-кіші адамнан ибалық кетті.
Қыз-бозбала жастардан әдеп кетті.
Мінез-құлықты бұзатын әлек жетті,
Бұл не деген замана болды, достар?

Бұл үзіндіде қазіргі адамдар мінез-құлықтары өзгеріп, сәл нәрсеге ашуланатын ашушаң болып, арадағы сыйластық жоғалып бара жатқанын сипаттайды.Автор қазіргі адамдардың бұзылып бара жатқанын, жастар үлкен кішіні құрметтемей қойғанын, ұл-қыздарымыз шетелге еліктеп бара жатқанын меңзеп отыр.Автордың шеберлілігі соншалықты замана бейнесін шынайы, дәлме-дәл сипаттап жазған. Мұны көріпкелдік деп айтсам артық болмас деп ойлаймын.

Ясауи хикметтерінің мән-ма­ғынасы неде? Осыған жауап ретінде ойымды түйіндейін. Мен бұл сұраққа еш ойланбастан былай жауап берер едім. Ясауи хикметтерінің мән-ма­ғынасы оның шынайылығында, ақиқатты жырлауында.Терең мағыналы, астарлы сөздерінде құндылық жатыр деп айта аламын. Оған дәлел төмендегі өлең жолдары:

Айтылған сөз, уәденің байламы жоқ,
Жалғандыққа шындықтың қайраны жоқ,
Шындықты айтып осылай шырқыраған
Құл Қожа Ахмет сөзінің жалғаны жоқ.

«Үлгілі» ЖОМ

Оқу сісі жөніндегі орынбасары К.Биболова